ལོ་སར་དོ་སྤྲོད་བརྡ་ཚིག་བཀྲ་ཤིས་རྣམ་རྒྱལ་
བཞུགས་སོ། །
ཨོཾ་བདེ་ལེགས་སུ་གྱུར་ཅིག
ཕུན་ཚོགས་ལེགས་བྱས་མ་ལུས་འབྱུང་བའི་གནས། །
སྐྱབས་ཀུན་ངོ་བོ་དྲིན་ཅན་བླ་མ་ཡི། །
ཞབས་སྐྱེས་འདོད་དགུ་འཇོ་བའི་ཡིད་བཞིན་ནོར། །
མི་འབྲལ་སྤྱི་བོའི་གཙུག་གི་རྒྱན་དུ་ཤོག །
བཀྲ་ཤིས་དམ་པ་མཆོག་གསུམ་ནོར་བུའི་ཏོག །
བཀྲ་ཤིས་དམ་པ་བསོད་ནམས་རྒྱལ་མཚན་རྩེར། །
བཀྲ་ཤིས་དམ་པ་བདེན་ཚིག་གིས་བཏེགས་ཏེ། །
བཀྲ་ཤིས་དམ་པ་རྒྱས་པའི་རྟེན་དུ་འཛིན། །
གནས་ལ་བཀྲ་ཤིས་ཞལ་དྲོ་བདེ་སྐྱིད་རྒྱས། །
ཡུལ་ལ་བཀྲ་ཤིས་ཞལ་དྲོ་བསྟན་པ་རྒྱས། །
མི་ལ་བཀྲ་ཤིས་ཞལ་དྲོ་ཚེ་དཔལ་རྒྱས། །
གཏན་དུ་བཀྲ་ཤིས་ཞལ་དྲོ་བདེ་དགའ་རྒྱས། །
ལོ་བདག་ལྕགས་ཁམས་བྱི་བའི་དབུ་ཅན་གྱིས། །
གསར་དུ་གསེར་ཞལ་འཛུམ་པ་མཐོང་བའི་ཚེ། །
བཟང་བོའི་རྟེན་འབྲེལ་མ་བསྒྲིགས་རང་འགྲིག་གི །
།
295

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
ངོ་སྤྲོད་ངག་གི་རོལ་མོ་དེང་འདིར་འཁྲོལ། །
ཐོག་མར་འཛམ་གླིང་ཉི་མ་ཤར་རིར་འཕགས། །
བདག་གི་ཡིད་ལ་བླ་མའི་གསེར་ཞལ་ཤར། །
མཆོད་དོ་བསྟོད་དོ་དྲིན་ཅན་བླ་མ་མཆོད། །
ཐུགས་རྗེས་བརྩེ་བའི་གཟིགས་པ་ལོས་ཀྱང་ཡིན། །
ཕ་དོད་མ་དོད་སྐྱབས་གནས་ཀུན་གྱི་དོད། །
ཕ་གཅིག་འགྲན་ཟླ་བྲལ་བའི་བཀའ་དྲིན་ཅན། །
བཀྲ་ཤིས་བདེ་ལེགས་ལོ་སར་བཟང་ལགས་སམ། །
བུ་ཡི་ལོ་སར་མགོན་དུ་བྱོན་ལགས་སམ། །
ཨ་མའི་བུ་ཡང་མགོན་ཁྱོད་ཐུགས་རྗེ་མཐུས། །
ལུས་ལ་ན་ཚ་མ་བྱུང་ཕུང་ཁམས་བདེ། །
ཡིད་ལ་ཆགས་སྡང་མ་རྒྱས་དགེ་སྦྱོར་འཕེལ། །
དོན་ལ་བསྙེན་མཚམས་ལྟ་བུར་གནམ་ལོ་སར། །
བཀའ་དྲིན་ཆེ་འོ་བླ་མ་རྡོ་རྗེ་འཆང་། །
ཐུགས་རྗེས་གཟིགས་སོ་རྒྱལ་བ་ཀུན་གྱི་ཡབ། །
གཟོད་ཀྱང་དེ་བཞིན་མི་འབྲལ་རྗེས་བཟུང་སྟེ། །
བུ་ཡི་སྐྱིད་སྡུག་བླ་མ་ཁྱེད་རང་མཁྱེན། །
མ་ལུས་རྒྱལ་ཀུན་བསྐྱེད་པའི་ཡུམ་གཅིག་མ། །
མ་གཅིག་ཨ་མ་རྗེ་བཙུན་ཐུགས་རྗེ་ཅན། །
ཡེ་དམ་རྒྱལ་བ་རྒྱ་མཚོའི་ལྷ་ཚོགས་བཅས། །
དེང་འདིར་སྤྱན་འདྲེན་བརྩེ་བས་འདིར་གཤེགས་ཤིག །
མ་བསྐུལ་ན་ཡང་ཐུགས་རྗེའི་མཐུ་དཔུང་གིས། །
296

ཤིས་ཚིག་འགོ་བརྗོད་སོགས་ཀྱི་སྐོར།
རྟག་ཏུ་བླ་མའི་བཀའ་ལས་མི་འདའ་བར། །
རྣལ་འབྱོར་བུ་བཞིན་སྐྱོང་བའི་དམ་ཚིག་ཅན། །
བསྟན་སྲུང་རྒྱ་མཚོའི་ཚོགས་ཀྱང་སྤྱན་འདྲེན་ནོ། །
དེ་རིང་བུ་ཡི་ལུས་ཀྱི་སྡོང་བུ་ལ། །
རྣམ་དཀར་མེ་ཏོག་འདབ་མ་མ་རྙིད་པར། །
གནམ་ལོ་གསར་བའི་ཉི་འོད་ཤར་བ་ཡིས། །
དགའ་སྟོན་མཆོད་པ་དགྱེས་པ་ཆེན་པོས་བཞེས།
།
དངོས་སུ་བཤམས་པ་གསེར་འོད་འཁྱུག་པའི་ངོར། །
རབ་དཀར་ཕྱེ་མར་སྟེང་དུ་ཀ་ར་དང་། །
སྣུམ་གྱི་སྙིང་བོ་མར་གྱི་རིལ་བུས་བརྒྱན། །
རོ་བརྒྱ་ལྡན་པའི་མཆོད་པ་མཛེས་པར་བསྒྲིགས། །
གཡང་དཀར་ནས་ཀྱི་འཐག་པའི་རྩམ་པ་འདི། །
ཞལ་དཀར་བོད་ཀྱི་རང་ཟས་ཡིན་པའི་ཕྱིར། །
རབ་དཀར་དད་པའི་སེམས་ཀྱིས་ཐོག་མར་འབུལ། །
རྣམ་དཀར་ལེགས་བྱས་རྒྱས་པའི་རྟེན་དུ་བཞེས། །
ཤེལ་དཀར་ཁ་བའི་འོད་ལས་འཚེར་བ་ཡི།
།
བུར་དཀར་ཕྱེ་མར་འཐག་པའི་ཀ་ར་ཡང་། །
ཁ་དཀར་ལོ་ཡི་རྟེན་འབྲེལ་མཚོན་ཕྱིར་འབུལ། །
གངས་དཀར་ལྗོངས་ལ་བདེ་སྐྱིད་ལྡན་ཕྱིར་བཞེས། །
སྣུམ་གྱི་སྙིང་བོ་གཅིག་ཏུ་བསྡུས་པའི་བཅུད། །
རིལ་བུའི་སྙིང་བོར་བཅུགས་པའི་སྨན་མཆོག་འདི། །
ཟས་ཀྱི་སྙིང་བོར་དད་པས་འབུལ་ལགས་ན། །
297

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
གདོད་ནས་མ་གྲུབ་སྟོང་ཉིད་སྒྱུ་མའི་འཕྲུལ། །
ཀུན་རྫོབ་འདོད་དགུར་རོལ་བར་ཤར་བ་ཡི། །
ཕྱི་ནང་མཆོད་པ་མ་ཚང་མེད་པའི་ཚོགས། །
ཕྲ་རབ་རྡུལ་གྱི་གྲངས་དང་མཉམ་པར་སྤྲུལ། །
ཡིད་ཀྱི་མཚོ་མོར་དད་དུང་རླབས་ཀྱི་འཕྲེང་། །
མཁའ་ལ་རོལ་བའི་རྩེ་དགའ་མ་ཉམས་པར། །
རྒྱལ་སྲས་རྒྱ་མཚོའི་སྙིང་བོར་འགྲན་དེ་འབུལ། །
ཐུགས་གསང་བདེ་བའི་མཁའ་དབྱིངས་མཛེས་གྱུར་ཅིག །
ཨེ་མ་བཟང་ངོ་བཟང་ངོ་ལོ་སར་བཟང་། །
བཟང་ངོ་བཀྲ་ཤིས་བདེ་ལེགས་ཕུན་སུམ་ཚོགས། །
ཚོགས་ཀྱི་ཞིང་མཆོག་བསྟན་པ་དགུང་ལ་དར། །
དར་ཆེན་སྲིད་པའི་རྩེ་མོར་བསྒྲེང་གྱུར་ཅིག །
བསོད་ནམས་དར་རྒྱས་རི་རྒྱལ་ལྷུན་པོ་བཞིན། །
སྙན་གྲགས་ཆེན་པོས་ནམ་མཁའ་བཞིན་དུ་ཁྱབ། །
ཚེ་རིང་ནད་མེད་གཞན་དོན་ལྷུན་གྱིས་གྲུབ། །
ཡོན་ཏན་རྒྱ་མཚོས་མཆོག་གི་བཀྲ་ཤིས་ཤོག །
ཅེས་པ་འདི་ནི་བོད་ལྕགས་བྱིའི་གནམ་ལོ་གསར་དུ་ཚེས་པའི་ཚེས་གཅིག་ཉིན་ཡིང་ལ་འཆར་ཚུལ་གྱི་སྣང་
ཕྱོགས་པའི་
བ་རྟེན་འ བྱུ ང་ཚིག་གི་རི་མོ ར་༧ཤཱཀྱའི་དགེ་སྦྱོང་གུང་ཐང་བ་བསྟན་པའི་དབང་ཕྱུག་གིས་རྒྱ་བཙོན་དུ་རྙིང་
་པའི་ལྷ་བ བ ས་པ་ལྟར་མ་དཔྱད་མ་བརྟག་པར་ངག་ནས་གང་ཐོན་ཐོན་བྲིས་པ་དགེ་ཞིང་ཕྱོགས་ལས་
རྣམ་རྒྱལ་བཀྲ་ཤིས་འབར་གྱར་རིག
།
298

ཤིས་ཚིག་འགོ་བརྗོད་སོགས་ཀྱི་སྐོར།